সৌদি আরবের অর্থনীতি
সৌদি আরবের অর্থনীতি বিশ্বের শীর্ষ ২০ টি অর্থনীতির মধ্যে একটি (জি ২০)। দেশের অর্থনীতি তেলের উপর নির্ভরশীল, কারণ দেশে বিশ্বের দ্বিতীয় বৃহত্তম প্রমাণিত পেট্রোলিয়াম মজুদ রয়েছে, এবং দেশটি বিশ্বের পেট্রোলিয়ামের বৃহত্তম রফতানিকারক। এই দেশে পঞ্চম বৃহত্তম প্রমাণিত প্রাকৃতিক গ্যাস মজুদ রয়েছে এবং দেশটি "জ্বালানি শক্তির মহাশক্তি" হিসাবে বিবেচিত হয়। মোট ৩৪.৪ ট্রিলিয়ন মার্কিন ডলার মূল্যের প্রাকৃতিক সম্পদের সাথে সৌদি আরবে বিশ্বের দ্বিতীয় বৃহত্তম মূল্যবান প্রাকৃতিক সম্পদ রয়েছে। ২০১৬ সালে সৌদি সরকার দেশটির তেলের উপর নির্ভরতা হ্রাস করতে এবং এর অর্থনৈতিক সম্পদের বৈচিত্র্য আনতে তার সৌদি ভিশন ২০৩০ চালু করেছ। আরব বিশ্বের বৃহত্তম অর্থনীতির দেশ হল সৌদি আরব। ২০১৯ সালের প্রথম প্রান্তিকে, ২০১৪ সালের সৌদি আরবের বাজেট পর থেকে প্রথম উদ্বৃত্ততা অর্জন করেছে। তেল ও তেল-রাজস্ব বৃদ্ধির কারণে ১০.৪০ বিলিয়ন ডলার হিসাবে এই উদ্বৃত্ততা অর্জিত হয়।